Í Betri Banka bjóða vit ymisk sløg av fígging til bústaðarkeypið. Tú kanst velja Grønt bústaðarlán, Bústaðarlán ella Realkredittlán. Tíni fíggjarviðurskifti, so sum eginpeningur, samlað skuld, gjaldsvilji og gjaldsevni eru avgerandi viðurskifti, sum vit hyggja eftir, tá tín umsókn um lán verður viðgjørd. Er bústaðurin hitaður við varandi orku, so sum jarðhita, fjarhita ella hitapumpu, er Grøna bústaðarlánið ein góð og bíligari loysn, tí rentan er eitt vet lægri enn á Bústaðarláninum. Lánið hevur broytiliga rentu og fasta afturgjaldstíð. Grønt bústaðarlán er somuleiðis óbundið á tann hátt, at tú til eina og hvørja tíð kanst gjalda meira til lánið, um tú hevur møguleika fyri tí. Hinvegin er tað eisini gjørligt at søkja um avdráttarskáa upp í 2 ár og í serligum føri upp í 5 ár. Rentur verða tó goldnar í skáatíðini. Treytin fyri at fáa Grønt bústaðarlán er, at tú býrt á matrikklinum, og at bygningurin verður hitaður við varandi orku. Harafturat skalt tú í minsta lagi hava 10 prosent í eginpeningi. Lánssamansetingin er vanliga í tveimum. Upp í 80 prosent av keypsvirðinum kann fíggjast sum Grønt bústaðarlán, meðan restin verður fíggjað við hægri rentu. Afturgjaldstíðin er í mesta lagi: 30 ár fyri Grønt bústsaðarlán við lægri rentu Lánið hevur broytiliga rentu og fasta afturgjaldstíð upp í 30 ár. Broytilig renta merkir, at mánaðarliga gjaldið kann broytast í lánitíðarskeiðnum, um rentan á fíggjarmarknaðinum hækkar ella lækkar. Bústaðarlánið er óbundið, skilt á tann hátt, at tú til eina og hvørja tíð kanst gjalda meira til lánið, um tú hevur møguleika fyri tí. Soleiðis ber til at minka um skuldina skjótari. Hinvegin ber eisini til at søkja um avdráttarskáa upp í 2 ár, og í serligum føri upp í 5 ár. Treytin fyri at fáa Bústaðarlán er, at tú í minsta lagi hevur 10 prosent í eginpeningi. Er talan um lán til egnan bústað, og ikki summarhús ella annað, kanst tú søkja um rentustuðul frá TAKS. Treytin fyri at fáa rentustuðul er, at tú býrt á matrikklinum. Fyrimunir við Bústaðarláni Broytilig renta Afturgjaldstíð upp í 30 ár Møguleiki fyri avdráttarskáa Realkredittlán Í sambandi við bústaðarkeyp bjóða vit Realkredittlán við fastari ella broytiligari rentu. Afturat rentuni er eitt bidrag, sum er broytiligt. Hvat fyri lán, tú velur, veldst um fíggjarstøðu og váðafýsni. Realkredittlán eru skrásett á virðisbrævamarknaðum og verða harvið handlaði til eitt ávíst virði ella kurs, sum verður sett eftir útboði og eftirspurningi. Afturgjaldstíðin á Realkredittláni kann vera upp í 30 ár við møguleika fyri avdráttarskáa. Betri Banki bjóðar Realkredittlán í samstarvi við danska realkredittfelagið, Jyske Realkredit. Realkredittlán við broytiligari rentu Hevur tú nóg stórt fíggjarligt rásarúm til at klára møgulig sveiggj á rentumarknaðinum, kanst tú umhugsa at velja eitt lán við broytiligari rentu. Tá tú velur Realkredittlán við broytiligari rentu, skalt tú velja eitt áramál, har rentan verður fastløst. Rentan kann læsast í 2 til 6 ár, og vanliga er hon lægri enn á einum láni við fastari rentu. Tá tíðarskeiðið er runnið, verður rentan fastløst í eitt nýtt tíðarskeið, ella tú kanst velja at leggja lánið um. Hvørja ferð rentan verður fastsett, verður mánaðarliga gjaldið roknað av nýggjum, og kann tá hækka ella lækka. Realkredittlán við broytiligari rentu er best egnað til tín, sum ynskir eitt lægri mánaðarligt lánsgjald, men sum eisini hevur fíggjarligt rásarúm til at tola eina rentuhækking. Fyri at fáa Realkredittlán krevst ein kredittmeting og støðulýsing av ognini. Realkredittlán kann fíggja upp til 80 prosent av bústaðarvirðinum. Um tit eru tvey, sum ætla at keypa bústað saman, mæla vit til, at tit tekna hvør sína Restskuldartrygging. Tá tryggja tit tykkum, at partur av skuldini verður goldin, um annar tykkara doyr áðrenn viðkomandi fyllir 67 ár. Tú hevur møguleika at tryggja teg sjálvan og/ella makan. Tá tú tryggjar makan verður tryggingarupphæddin útgoldin eftir, at búgvið er gjørt upp, og økir sostatt ikki virðið á ognini, sum møguliga skal skiftast við arvingar. Treytin fyri at tekna eina Restskuldartrygging er, at bústaðarlánið er í Betri Banka. Tryggingarupphæddin kann vera upp til 2.000. 000 krónur. Ivast tú? Set teg í samband við okkum og finn út av, hvat letur seg gera hjá tær fíggjarliga og kom eitt fet nærri tínum dreymum. Vit hava drúgvar royndir við at hjálpa øðrum í somu støðu.